लखनऊ. उत्तर प्रदेश के सात जिलों को नेपाल से जोड़ने वाली 550 किलोमीटर लंबी अंतर्राष्ट्रीय सीमा इन दिनों यूपी सरकार के लिए किसी चुनौती से कम साबित नहीं हो रही है। अभी कल ही आईपीएल की सट्टेबाजी में गिरफ्तार किए गए महेंद्र सिंह के बारे में पता चला कि वह जल्द ही गोरखपुर के रास्ते नेपाल भागने वाला था। आए दिन इसी बॉर्डर से चीनी नागरिकों की गिरफ्तारी हो रही है, वहीं दिल्ली पुलिस और एसएसबी भी अब तक इसी बॉर्डर से चार आतंकी गिरफ्तार कर चुके हैं।
सीमा पर बढ़ती इस घुसपैठ और तस्करी को देखते हुए यूपी सरकार सजग हो गई है, यही कारण है कि प्रधानमंत्री द्वारा बुलाई मुख्यमंत्रियों की बैठक में खुद यूपी के सीएम अखिलेश यादव ने मांग की कि सीमा पर चौकसी बढ़ाने के लिए समानान्तर सड़क निर्माण और पर्याप्त इन्टीग्रेटेड चेकपोस्टों से पुलिस पैट्रोलिंग की प्रभावी व्यवस्था जरूरत है। केन्द्र सरकार पूरा सहयोग दे तो अपराध और तस्करी पर लगाम लगाया जा सकता है।
भाजपा आरोप लगाती है कि सपा सरकार की गलत नीतियों के कारण सुरक्षा व्यवस्था पूरी तरह ध्वस्त है। नेपाल के रास्ते आतंकियों की घुसपैठ बढ़ने की सूचनाएं बड़े खतरे का संकेत है। भाजपा प्रवक्ता डा. चंद्रमोहन ने कहा बहराइच में तीन आतंकियों के पकडे जाने से साफ पता चलता है कि प्रदेश आतंकवादियों के लिये सबसे सुरक्षित ठिकाना बन चुका है। नेपाल से सटे प्रदेश के सीमा क्षेत्र को आतंकी अपनी ऐशगाह के रूप में इस्तेमाल कर रहे है।
2012 में यूपी से सटी भारत नेपाल सीमा से करीब 70 लोगों को गिरफ्तार किया जा चुका है। इनमें कुछ परिवार के साथ आए थे। वहीं इस साल अब तक चार आतंकी, करीब आधा दर्जन चीनी नागरिक और कई तस्कर पकड़े जा चुके हैं। बात अगर आतंकियों की गिरफ्तारी की करें तो पिछले दिनों दिल्ली पुलिस ने गोरखपुर के पास बॉर्डर से 45 वर्षीय लियाकत शाह को गिरफ्तारी कर दावा किया था कि वह हिज्बुल का संदिग्ध आतंकी है।
शेष खबर पढ़ने के लिए आगे क्लिक कीजिए...
hin_Deva hin_Deva hin_Deva hin_Deva hin_Deva